ཀྲུང་དབྱང་རླུང་འཕྲིན་ལས་ཁུངས་ནས་སྤེལ་བའི་གནས་ཚུལ།ས་གནས་དེ་གའི་དུས་ཚོད་སྤྱི་ཚེས་༡༡ཉིན་གྱི་ཕྱི་དྲོ།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ཧྥུ་ལ་ཏེ་ཝོ་སི་ཐོ་ཁེར་ཨུ་རུ་སུའི་ཙུང་ཐུང་ཕུ་ཅིན་དང་གྲོས་མོལ་གནང་ཡོད་པ་རེད།རྒྱལ་ཁབ་གཉིས་པོའི་གཙོ་བདག་གིས།ལོ་འདི་ཤར་ཚུན་ཀྲུང་ཨུའི་འབྲེལ་བར་སྔར་བས་དགེ་མཚན་ལྡན་པའི་འཕེལ་རྒྱས་འགྲོ་ཕྱོགས་མངོན་པ་དང་།ཆུ་ཚད་སྔར་བས་མཐོ་བ་དང་།འཕེལ་རྒྱས་སྔར་ལས་མགྱོགས་པའི་དུས་སྐབས་གསར་པར་སླེབས་པའི་ངོས་འཛིན་མགྲིན་གཅིག་ཏུ་གནང་བ་དང་།རྒྱལ་སྤྱིའི་དུས་བབ་ལ་འགྱུར་ལྡོག་གང་ཞིག་བྱུང་རུང་།ཀྲུང་གོ་དང་ཨུ་རུ་སུས་སེམས་ཐག་གཙང་བཅད་ཀྱིས་རྒྱལ་ཁབ་གཉིས་པོའི་འབྲེལ་བ་གོང་འཕེལ་ཡག་པོ་གཏོང་རྒྱུ་དང་།སེམས་ཐག་གཙང་བཅད་ཀྱིས་འཛམ་གླིང་གི་ཞི་བདེ་བརྟན་ལྷིང་སྲུང་སྐྱོང་ཡག་པོ་བྱ་རྒྱུར་མོས་མཐུན་མགྲིན་གཅིག་ཏུ་གནང་ཡོད་པ་རེད།